Ministrul Agriculturii: România va avea un grad de autosuficiență de peste 100% la toate produsele agroalimentare. „Vom fi El Dorado”
„România va deveni un 'El Dorado' al Europei”, a declarat ministrul Agriculturii, Florin Barbu, în cadrul emisiunii Agrojurnal de la Digi24. Potrivit acestuia, țara noastră va avea un grad de autosuficiență de peste 100% la toate produsele agroalimentare în următorii patru ani. Barbu este sigur că România va deveni cel mai mare producător, dar și cel mai mare exportator de produse agroalimentare din sud-estul Europei.